**БАҒАЛАУ**

**Қазақстан Республикасының Қаржы министрінің және Қазақстан Республикасының Ұлттық қауіпсіздік комитеті Төрағасының бірлескен бұйрығының жобасын қабылдаудың ықтимал қоғамдық-саяси, құқықтық, ақпараттық және өзге де салдарлары туралы**

**«Қазақстан Республикасы Ұлттық қауіпсіздік комитетінің Шекара қызметінің аумақтық (құрылымдық) бөлімшелері беретін мемлекеттік бақылаудан өту туралы талонның (не мемлекеттік бақылаудан өту туралы талонның көшірмесінің) нысанын және ұсыну қағидаларын бекіту туралы»**

(бұдан әрі – Жоба)

**1. Қоғамдық-саяси салдарларды бағалау**

Жоба Қазақстан Республикасының Салық кодексіне енгізілген өзгерістерді іске асыру мақсатында әзірленді және барлық бақылаушы органдардың белгісі қойылатын мемлекеттік бақылаудан өту туралы талонның жаңартылған нысанын бекітуді көздейді.

Жобаны қабылдау кең халық топтарының мүдделеріне әсер етпейді және қоғамдық-саяси пікірталас тудырмайды. Керісінше, ол Мемлекеттік шекараны кесіп өту рәсімдерін жеңілдетуге және бірыңғайлауға, бақылау іс-шараларының ашықтығын арттыруға, қолданыстағы реттеудегі олқылықтарды жоюға бағытталған. Жоба салықтық тәртіпті нығайтуға, әділ салық салуды қамтамасыз етуге, мемлекеттік органдарға деген сенімді арттыруға және бақылаушы органдардың белгілерін міндетті түрде тіркеу мен шекарадан өту есебін автоматтандыру арқылы сыбайлас жемқорлық тәуекелдерін төмендетуге оң әсер етеді.

**2. Құқықтық салдарларды бағалау**

Жоба Қазақстан Республикасының Салық кодексінің 516-бабы 2-тармағының 2) тармақшасын іске асыру мақсатында әзірленген.

Ұсынылып отырған құқықтық реттеу Қазақстан Республикасының Конституциясына және қолданыстағы нормативтік құқықтық актілерге сәйкес келеді, Қазақстан Республикасы ратификациялаған халықаралық шарттарға қайшы келмейді, салық төлеушілер үшін жаңа міндеттемелер немесе шектеулер енгізбейді.

Жоба Салық кодексінде көзделген процесті ғана реттейді, бұл заңнаманы қолданудағы құқықтық айқындық пен болжамдылықты қамтамасыз етеді.

**3. Ақпараттық салдарларды бағалау**

Ақпараттық салдарлар орташа деңгейде бағаланады. Бақылаушы органдардың белгілері қойылатын талонның жаңартылған нысанын енгізу шекарадан өту есебін автоматтандыруға және тасымалдаушылар мен бақылаушы органдар арасындағы өзара іс-қимылдың ашықтығын арттыруға мүмкіндік береді.

Ауқымды түсіндіру жұмыстарын жүргізу талап етілмейді, қажет болған жағдайда осы тақырып бойынша баспасөз-релиз дайындалады.

**4. Өзге салдарларды бағалау**

Жобаны қабылдау теріс әлеуметтік-экономикалық, құқықтық немесе өзге де салдарларға әкелмейді.

Республикалық бюджеттен қосымша шығыстарды талап етпейді, кәсіпкерлік ортаға, бәсекелестікке немесе экологиялық жағдайға теріс әсерін тигізбейді.

Өзгерістер техникалық және нақтылаушы сипатқа ие, ұйымдастырушылық немесе институционалдық реформаларды көздемейді.

Өзге салдарлар болжанбайды.

**Қазақстан Республикасының**

**Қаржы министрі М. Такиев**