**ТҮСІНДІРМЕ ЖАЗБА**

**Қазақстан Республикасының Қаржы министрі мен**

**Қазақстан Республикасының Ұлттық қауіпсіздік комитеті Төрағасының бірлескен бұйрығының жобасына**

**«Қазақстан Республикасы Ұлттық қауіпсіздік комитетінің Шекара қызметінің аумақтық (құрылымдық) бөлімшелері беретін мемлекеттік бақылаудан өту туралы талонның (немесе мемлекеттік бақылаудан өту туралы талонның көшірмесінің) нысанын және ұсыну қағидаларын бекіту туралы»**

(бұдан әрі – Жоба)

**1**. **Мемлекеттік органның атауы – әзірлеуші.**

Қазақстан Республикасының Қаржы министрлігі.

**2**. **Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына, сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасының Салық кодексінің 516-бабы 2-тармағының 2) тармақшасының 4-бөлігіне сәйкес әзірленді.

**3. Қаржылық шығындардың қажеттілігі және қамтамасыз етілуі.**

Жобаны іске асыру қаржылық шығындарды талап етпейді.

**4. Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және (немесе) құқықтық салдарға әкелмейді және ұлттық қауіпсіздікті қамтамасыз етуге теріс ықпалын тигізбейді.

**5. Күтілетін нәтижелердің нақты мақсаттары мен мерзімдері.**

Жобаны қабылдаудың мақсаты – Қазақстан Республикасының заңнамасының талаптарына сәйкес мемлекеттік бақылаудан өту туралы талонның нысанын және оны ұсыну қағидаларын бекіту.

Күтілетін нәтижелер бақылаушы органдардың белгілері қойылатын жаңартылған талон нысанын енгізу, Қазақстан Республикасының «Қазақстан Республикасының Мемлекеттік шекарасы туралы» Заңының 19-бабын іске асыруды қамтамасыз ету, мемлекеттік шекарадан өту есебін ақпараттық жүйелерде автоматтандыру, Қазақстан Республикасының Мемлекеттік шекарасын кесіп өту кезіндегі бақылау рәсімдерінің ашықтығы мен тиімділігін арттыру.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.**

Қажет етілмейді.

**7. Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілерінің шығындарын төмендетуді және (немесе) ұлғайтуды растайтын есептеулердің нәтижелері.**

Жоба жеке кәсіпкерлік субъектілерінің шығындарын төмендетуді және (немесе) арттыруды талап етпейді.

**Қазақстан Республикасының**

**Қаржы министрі М. Такиев**